Johan V av Portugal

Johan V av Portugal (portugisisk: João V; født 22. oktober 1689, død 31. juli 1750) var konge av Portugal og Algarve fra 1706 og fram til sin død i 1750. Han økte prestisjen til Portugal, som lenge hadde vært i tilbakegang blant de europeiske hoff,Carmo Reis, A. do (1987): Atlas de História de Portugal, bind V og opp til en nytt nivå av framgang og rikdom. Således ble hans tilnavn o Magnânimo («den strålende») og o Rei-Sol Português («den portugisiske solkongen»).
 Liv og virke 
 Bakgrunn 
Johan ble født i Ribeirapalasset i Lisboa, som sønn av kong Pedro II og dronning Maria Sofia av Neuburg. Johan var ikke farens førstefødte sønn, men den eldre broren som han ble oppkalt etter døde kort før Johan ble født.

Ved dåpen fikk ikke Johan de sedvanlige arvefølgetitler fyrsten av Brasil og hertugen av Braganza, bare tittelen infante av Portugal - dette av respekt for den avdøde broren.

I oppveksten var Johan omgitt av mange av Europas store tenkere. Blant sine lærere hadde han jesuittene Francisco da Cruz, João Seco og Luís Gonzaga - sistnevnte var ansvarlig for utdannelsen av alle kong Peters barn. Han sørget for at de ble eksponert for militære fag, politikk, astronomi, nautiske studier, matematikk og historie. Senere fikk han også opplæring av diplomaten Luís da Cunha.

 Portugals konge 
Regjeringstiden til Johan V opplevde en enorm tilgang på gull til pengebeholdningen i kongens skattekiste, hovedsakelig basert på kongelig femtedel fra de portugisiske koloniene i Brasil og Maranhão. Med den kombinerte rikdommen til regjeringen og den kongelige husholdning var Johan V i stand til å opprettholde et særdeles overdådig hoff, et av de rikeste i Europa, og som sammenfalt med den økonomiske framgangen til den portugisiske adelen. Johan Vs rikdom gjorde det også mulig for ham å herske over landet bortimot eneveldig, og henga en stor del av sin politikk på å holde den voksende adelen i stramme tøyler. Kongen fikk bygget et monumentalt palass i barokk (Palácio Nacional de Mafra) og italiensk nyklassisistisk arkitektur i Mafra, rundt 28 km fra Lisboa. Kostnaden tilsvarte nesten alt gull fra Brasil.Green, Toby (2008): Inquisition: The Reign of Fear, Pan Books, s. 315. Sitat: «The construction of the palace was so costly that it consumed virtually all of the Brazilian gold, which might otherwise have been used to benefit the general economy of Portugal.» Han reiste mange storslagne bygninger i Lisboa.

Til tross for behovet for luksus og kostbar overdådighet, var han samtidig en from mann som henga store deler av dagen til bønn og religiøs lesning. Han ble belønnet av pave Benedikt XIV etter at han hadde kommet med meget store donasjoner til Kirken. Paven lot ham kalle seg «den mest trofaste majestet», noe som gledet ham stort. Selv om han vendte seg til den katolske kirken for aksept og lovprisning, stadfestet han også at hans politikk sto over kirkens, noe som tidvis førte til konflikt mellom den hellige stol og kongen.

Det lange regimet til Johan V kan deles i to perioder: den første halvdelen der Portugal forsøkte å spille en aktiv rolle i Europa og verden, og en andre periode fra 1730-tallet og fram til kongens død, hvor den strategiske alliansen med Storbritannia gradvis fikk stadig større betydning, og til kongedømmet begynte å stagnere.

 Avkom 
 Navn Portrett Levetid Merknader Ved Maria Ana av Østerrike (7. september 1683 – 14. august 1754; gift ved stedfortreder den 27. juni 1708) Infanta Maria Barbara av Portugal 100px 4. desember 1711 –  27. august 1758  Gift med Fernando VI, konge av Spania. Hun fikk ingen barn fra dette ekteskapet. Pedro, fyrste av Brasil  19. oktober 1712 –  29. oktober 1714 Fyrste av Brasil fra fødselen og til sin død. Josef av Portugal 100px 6. juni 1714 –  24. februar 1777 Konge av Portugal fra 1750 og til 1777. Han var gift med Mariana Victoria av Spania, datter av Filip V av Spania. Han fikk fire barn fra dette ekteskapet.  Infante Carlos av Portugal  2. mai 1716 –  1. april 1736 Han døde 19 år gammel av feber. Peter III av Portugal 100px 5. juli 1717 –  25. mai 1786 Konge av Portugal, jure uxoris («ved sin hustrus rett»), fra 1777 og til 1786. Han var gift med Maria I av Portugal. Han fikk sju barn i dette ekteskapet. Infante Aleksander av Portugal  24. september 1723 –  2. august 1728 Han døde 4 år gammel av kopper. Med Luísa Inês Antónia Machado Monteiro António av Braganza  1. oktober 1714 –  14. august 1800 En av tre barn av utenomekteskapelige barn (Meninos de Palhavã, barn av Palhavã). Johan V anerkjente ham og ga ham en del av sine eiendommer. Med Madalena Máxima de Miranda (ca.1690 – ) Gaspar av Braganza, erkebiskop av Braga  8. oktober 1716 –  18. januar 1789Øverste erkebiskop av Braga fra 1758 og til 1789. En av tre barn av utenomekteskapelige barn (Meninos de Palhavã). Johan V anerkjente ham og ga ham en del av sine eiendommer. Med Paula de Odivelas (ca.1690 – ) José av Braganza, høyinkvisitor av den portugisiske inkvisisjonen. 100px 8. september 1720 –  31. juli 1801 Høyinkvisitor den portugisiske inkvisisjonen fra 1758 og til 1777. En av tre barn av utenomekteskapelige barn (Meninos de Palhavã). Johan V anerkjente ham og ga ham en del av sine eiendommer. Med Luísa Clara de Portugal (21. august 1702 – 31. august 1779) Maria Rita av Braganza  1731 - 1808 Nonne ved nonneklosteret i Santos, i Lisboa. Johan V anerkjente henne ikke offentlig, men betalte en del av hennes utgifter.

 Referanser 

 Eksterne lenker 

 Joao V 'o Magnanimo' King of Portugal 1706-1750 Genealogics.org
 A Música na época de D. João V, musikk på Johan Vs tid
 A sociedade portuguesa no tempo de D. João V, det portugisiske samfunn på Johan Vs tid.
 D. João V: Um Deslumbramento Português, Johan, det storstilte portugiser.
 D. João V, Rei de Portugal Geneall.net

Kategori:Portugisiske monarker
Kategori:Personer fra Lisboa
Kategori:Fødsler i 1689
Kategori:Dødsfall i 1750